Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1355

b) A mesterképzési szakon végzettek alkalmasak: – a Föld légkörében, felszínén és felszín alatti szféráiban lejátszódó földtudományi folyamatok megértésére, valamint ezen folyamatok komplex rendszerben való kezelésére, – a földi anyagmintákban lévő alkotók eloszlásának és szerkezetének elemzésére térben és időben, – a terepi és laboratóriumi észlelések elmélettel való összehangolására a megfigyelés, felismerés, szintézis és modellezés munkafolyamat–sorozaton keresztül, – a rendszerint hiányos adatokból álló különböző típusú észlelések begyűjtésére, valamint ezek alapján vezetői szinten hipotézisek felállítására és ellenőrzésére, – kutatások tervezésére, szervezésére, lebonyolítására és kutatási beszámolók elkészítésére, beleértve az irodalmi adatok felhasználását is, – adatok előkészítésére/begyűjtésére, értelmezésére és bemutatására, megfelelő minőségi és mennyiségi technikák és eljárási/programcsomagok felhasználásával, – a mintavétel meghatározó jelentőségének felismerésére, – laboratóriumi adatgyűjtés és a mintavételi hibák, valamint a terepi, adatrögzítés és adatfeldolgozás során fellépő bizonytalanságok megfelelő kezelésére, – a földtudomány önálló, alkotó művelésére mind az elméleti, mind a gyakorlati feladatokat illetően, 2008/120. szám – a földtudományok iránti társadalmi igények kielégítésére, – az ipar, az energiaszektor, a vízügy, a bányászat, az energetika, a környezetvédelem, a mezőgazdaság, a települési önkormányzatok munkájába történő bekapcsolódásra.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes